internet vaartha 144 Views
లోక్‌సభ ఆమోదం పొందిన సవరణ బిల్లులు
న్యూఢిల్లీ : బినామీ ఆస్తుల లావాదేవీ చట్ట సవరణకు లోక్‌సభ ఆమోదం తెలిపింది. ఇప్పటి వరకూ నడుస్తున్న బినామీ లావాదేవీల నిషేధం చట్టానికి కొన్ని సవరణలు తెస్తోంది. ఒక వ్యక్తికి ఉన్నఆస్తులు ఇతరుల పేరుమీదకానీ, లేదా బినామీ లపేరిటకానీ పన్నుల ఎగవేతకు ఉంచిన పక్షంలో వాటిని గుర్తించి వెలికితీస్తుంది. అయితే సహేతుక మైన మతపరమైన ట్రస్టులకు ఎటువంటి నష్టం ఉండదని ఆర్థికమంత్రి అరుణ్‌జైట్లీ అభయం ఇచ్చా రు. పవర్‌ఆఫ్‌ అటార్ని పేరుతో ఆస్తులను బదిలీ చేసేవీలులేకుండా ప్రస్తుత సవరణలున్నాయి. బినామీ లేవాదేవీల్లో ఎక్కువగా పవర్‌ఆఫ్‌ అటార్నీ సాయంతోనే బదిలీలు అవుతున్నాయి. దీనివల్ల దేశ రాజధాని ప్రాంతంలో అత్యంత ఎక్కువగా జరుగు తున్న ఆస్తుల బదిలీలకు చట్టబద్దతవస్తుంది. అంతే కాకుండా ఆదాయ వెల్లడిపథకం కిందకు కూడా ఈ బినామీ సవరణ బిల్లురాదని స్పష్టం అవుతోంది. అత్యధికస్థాయిలో జరిగే బినామీ లావాదేవీలను కట్టడిచేసేందుకే ఈ చట్టసవరణ చేస్తున్నట్లు అధి కారపక్షం చెపుతోంది. చట్టబద్ధతలేని అక్రమవిధా నాలు ఎక్కువ చోటుచేసుకుంటున్నాయి. ఆదాయ వనరులను దాచివేసే కుయుక్తలతో బినామీ చట్టాన్ని ఆసరాచేసుకుంటున్నారు. గతఏడాది మే నెలలోనే ఈ బిల్లును పార్లమెంటుకు ప్రవేశపెట్టింది. తద నంతరం పార్లమెంటరీ ఆర్థికశాఖ స్థాయీ సంఘా నికి నివేదించారు. ఈ సవరణలను కేబినెట్‌ గత వారంలోనే ఆమోదించింది. ఈ సవరణ చట్టం కేవ లం నల్లధనం నిరోధించేందుకు ఉద్దేశించినదేనని చెప్పారు. బినామీలపేరిట అనేకమంది తమతమ ఆస్తులను భద్రపరుచుకుంటున్నారని దీనివల్ల పన్ను ల ఎగవేతకు కూడా ఆస్కారం ఎక్కువ ఉందని ఆయన అన్నారు. అయితే మతపరమైన ఆస్తులకు సంబంధించిన వ్యవహారాలు, కొన్ని సంస్థలు సొం తంగా కలిగి ఉన్న విలువైన విగ్రహాలపరంగా జైట్లీ మాట్లాడుతూ అటువంటి వాటికి మినహాయింపు ఉందన్నారు. సహేతుకంగా స్థిరాస్తులు కలిగి ఉన్న చర్చి లేదా మసీదు, లేదా గురుద్వారా ఏదైనా సరే ఈ చట్టంలోని సెక్షన్‌ 58 ప్రకారం మినహాయింపు లభిస్తుందని అన్నారు. అయితే ఈసంస్థలు పన్నుల  ఎగవేతకు పాల్పడకూడదని అన్నారు. అత్యధికంగా నేషనల్‌ క్యాపిటల్‌ రీజియన్‌పరిధిలో పవర్‌ ఆఫ్‌ అటార్నీ సాయంతో లావాదేవీలు జరుగుతున్నాయి. వీటికి చట్టబద్దతలేదని ఇవన్నీ కూడా అక్రమ లావాదేవీలుగానే పరిగణిస్తామని ఆర్థికశాఖ చెపు తోంది. ఎర్నెస్‌ యంగ్‌ సంస్థ ఎగ్జిక్యూటివ్‌ డైరెక్టర్‌ విక్రమ్‌ బబ్బర్‌ మాట్లాడుతూ బినామీ ఆస్తులను మరింతగా గుర్తించేందుకు ఎక్కువ దోహదం చేస్తుందని అన్నారు. కార్పొరేట్‌ రుణపరపతి పొందే వారు బ్యాంకింగ్‌ వ్యవస్థను మోసం చేస్తూ వీటిని బినామీలపేరిట భద్రపరుచుకునే అవకాశాలు కూడా తగ్గుతాయని దీనివల్ల ఆర్థికవృద్ధికి ఆస్కారం కలు గుతుందని అన్నారు. ఈ బిల్లులో జరిమానా, ప్రాసిక్యూషన్‌ విధానం కూడా మరింత కఠిన తరం చేసింది. సవరణ చట్టంలో కనీసం ఒక ఏడాది నుంచి ఏడేళ్లపాటు జైలుశిక్ష ఉంటుంది. మార్కెట్‌ విలువల్లో 25శాతం జరిమానా ఉం టుందని ప్రస్తుతం ఉన్న చట్టంలో మూడేళ్ల జైలు, జరిమానాగా ఉన్నాయి. తప్పుడు సమా చారం ఇచ్చినందుకుగాను కనీసం ఆరునెలల కారాగారం నుంచి ఐదేళ్లపాటు జైలు ఉంటుం ది. పదిశాతం మార్కెట్‌ విలువల్లో జరిమానా ఉంటుందని చట్టం నిర్దేశిస్తోంది. సభ్యుల సలహాలు సూచనలను స్వాగతించిన ప్రభుత్వం 1988 చట్టం స్థానంలో కొత్త చట్టం ఇప్పటి వరకూ తీసుకురాలేకపోయింది. 1988 నుంచి 2016వరకూ బినామీ ఆస్తులున్నవారికి కొత్త చట్టం అమలులోనికి వస్తే వారికి భారీ నష్టం ఉంటుందా లేక మినహాయింపులు ఉంటాయా అన్నది సందే హాస్పదం. 2016నుంచి మాత్రమే నిషేధం అమలు కు వస్తుందా అన్నది  చర్చనీయాంశం అయింది.